Напрыклад, сярод самых папулярных пастоў розных рэдакцый у Facebook – шмат фота. Гэта могуць быць выявы архітэктурных каштоўнасцей, знятых з цікавага ракурсу (часта з вышыні птушынага палёту), праяў сезону ці надвор’я (“залатой восені”, “сапраўднай зімы”, залевы, спёкі…), сацыяльна значныя сюжэтныя замалёўкі (графіці і плакаты “на злобу дня”, нешта з прынтом вышыўкі) і проста мі-мі-мішнасці. Варта мець на ўвазе, што фота, якое запошчана ў Facebook праз Instagram, на цяперашнім этапе робаты прасоўваюць лепш за фота, запампаванае наўпрост у Facebook.